Алматыда биыл 158 келі есірткі тәркіленіп, 5 зертхана жойылды
DATE: 02:15, 15 Маусым 2024 | GMT +5
TITLE: Алматыда биыл 158 келі есірткі тәркіленіп, 5 зертхана жойылды
URL: https://kaz.inform.kz/news/almatida-biil-158-kel-esrtk-tarklenp-5-narkozerthana-zhoyildi-5a1ffb/
META: DATE: 02:15, 15 Маусым 2024 | GMT +5
TOTAL WORDS: 129
AUTHOR(S):
TEXT: Оның айтуынша, 2024 жылдың 5 айында Алматы аумағында полиция есірткі құралдарының заңсыз айналымына байланысты 264 құқық бұзушылықты анықтаған. Есірткі сатудың 116 фактісінің жолы кесілді. 158 килограмнан астам есірткі заты тәркіленіп, заңсыз айналымға жіберілмеді. Фото: Алматы ӨКҚ. «Бүгінгі таңда жаһандық проблеманың бірі — синтетикалық препараттар мен оларды өндіруге арналған зертханалар болып отыр. Алматы полициясы жүргізген жедел және арнайы іс-шаралардың нәтижесінде 5 есірткі лабораториясы жойылды», — деді Дәурен Көбеев. Брифинг барысында жыл басынан бері Есірткі қылмысына қарсы іс-қимыл басқармасының қызметкерлері 41 есірткі қойып кетушіні ұстағаны айтылды. Сондай-ақ есірткі тарататын және жарнамалайтын 337 интернетресурс анықталып, бұғатталған. Дәурен Көбеев «Наркостоп» қозғалысының еріктілерімен бірлесіп, есірткі туралы ақпаратты қамтитын 3 мың 651 граффити жойылғанын айтты. Сондай-ақ ол Алматы полициясы нашақорлыққа және есірткінің заңсыз айналымына қарсы халықаралық күрес күні аясында есірткіге қарсы айлық басталғанын атап өтті
